**Apliecinājums**

Es,

|  |
| --- |
| *vārds, uzvārds, personas kods,* |

iesniedzot pieteikumu Nodarbinātības valsts aģentūrai (turpmāk – Aģentūra) pakalpojuma saņemšanai pasākumā “Atbalsts programmu apguvei atvērto tiešsaistes kursu platformās” *Coursera* platformā (turpmāk − Pakalpojums), **apliecinu:**

1. **Esmu iepazinies ar Pakalpojuma saņemšanas nosacījumiem un apņemos tos ievērot:**
	1. 7 dienu laikā pēc uzaicinājuma saņemšanas, uzaicinājumā norādītajā termiņā, uzsākt apmācības;
	2. noteiktajā apmācību periodā pabeigt apmācības, saņemt zināšanas apliecinošu dokumentu (sertifikātu) vai apliecinājumu (ekrānšāviņu no platformas, kurā redzams mans vārds, uzvārds, programma un noslēguma darba iesniegšanas datums), ka noslēguma darbs ir iesniegts vērtēšanai ne vēlāk kā mācību pēdējā dienā (turpmāk – apliecinājums);
	3. 30 dienu laikā pēc mācību pabeigšanas iesūtīt Aģentūrai zināšanas apliecinošu dokumentu (sertifikātu) vai apliecinājumu;
	4. apmācību laikā informēt Aģentūru par apstākļiem, kas no manas gribas neatkarīgu iemeslu dēļ rada izmaiņas apmācību procesā, tostarp par apmācību kavējumiem, un iesūtīt attaisnojošu iemeslu apstiprinošu dokumentu;
	5. apgūt izvēlēto programmu noteiktajā apmācību periodā arī gadījumā, ja izvēlētās programmas ilgums ir garāks par noteikto maksimālo ilgumu.
2. **Esmu informēts, ka:**
	1. pēc apmācību apliecinoša dokumenta (sertifikāta) vai apliecinājuma saņemšanas ir iespēja pieteikties Pakalpojumam atkārtoti;
	2. piekļuve licencei tiks noslēgta ar nākamo darba dienu pēc noteiktā apmācību perioda;
	3. saņemot kavējumu attaisnojošu dokumentu, Aģentūra var pagarināt apmācību periodu par neizmantoto mācību dienu skaitu;
	4. programmas apgūšanas intensitāte ir ne mazāka kā 4 stundas dienā katru darba dienu;
	5. maksimālais mācību ilgums viena gada ietvaros ir 4 mēneši;
	6. piešķirtās licences ietvaros drīkst apgūt arī citas apmācību programmas, ja ir pabeigta izvēlētā mācību programma un iegūts zināšanas apliecinošs dokuments (sertifikāts) vai apliecinājums.
3. **Esmu brīdināts, ka:**
	1. ja Aģentūra konstatēs, ka 7 dienu laikā pēc uzaicinājuma saņemšanas neesmu uzsācis apmācības, piekļuve bezmaksas licencei tiks atslēgta;
	2. ja bez attaisnojošiem iemesliem nekārtošu un nesaņemšu programmas apguvi apliecinošo dokumentu (sertifikātu) vai apliecinājumu, Aģentūra turpmāko 12 mēnešu laikā vai līdz minētā eksāmena vai noslēguma pārbaudījuma nokārtošanai man Pakalpojumu nesniegs.

*\*Šis apliecinājums ir jāparaksta ar drošu elektronisko parakstu, kas satur laika zīmogu.*